Cash
3 బీమా కంపెనీల విలీనంతో రూ.20 వేల కోట్ల సమీక
న్యూఢిల్లీ, ఆగస్టు 22: బీమారంగంలోని మూడు పెద్ద కంపెనీలు ఐపిఒ లు జారీద్వారా రూ.20వేల కోట్లు సమీకరించేందుకు సిద్ధం అవుతు న్నాయి. హెచ్‌డిఎఫ్‌సి స్టాండర్డ్‌ లైఫ్‌ ఇప్పటికే ఐపిఒ జారీకి దరఖాస్తు చేసింది. ఇటీవలికాలంలో ఐపిఒల ద్వారా నిధుల సమీకరణకే కార్పొ రేట్ల ఎక్కువ ప్రాధాన్యతనిస్తున్నాయి. రుణపరపతి మందగించడం, విదేశీ వాణిజ్యరుణాలు అంతగా గిట్టుబాటుకాకపోవడంతో ఎక్కువ భాగం కార్పొరేట్లు, ప్రభుత్వరంగ సంస్థలు సైతం ఐపిఒలకు ప్రాధా న్యం ఇస్తున్నాయి.
ప్రభుత్వరంగంలోని న్యూ ఇండియా అస్యూరెన్స్‌ అండ్‌ జనరల్‌ ఇన్సూరెన్స్‌ కార్పొరేషన్‌ ఆఫ్‌ ఇండియాలు కూడా ఐపిఒల జాబితాలో చేరాయి. ప్రభుత్వరంగ బీమాకంపెనీలు మార్కెట్ల కు ఈ ఆర్థికసంవత్సరంలోనే ఐపిఒలు జారీచేసి నిధులు సమీకరి స్తాయి. దీనితో ప్రభుత్వం పెట్టుబడుల ఉపసంహరణ లక్ష్యం రూ.72,500కోట్లకు చేరుకోగలమని ఆర్థికశాఖ అంచనావేస్తోంది. మార్కెట్లలో ఐపిఒలకు సెంటిమెంట్‌ బలంగా ఉంది. రెండుడజన్లకు పైగా కంపెనీలు ఇప్పటికే ప్రాథమిక దరఖాస్తులను ఐపిఒకోసం సెక్యూ రిటీస్‌ ఎక్చేంజి బోర్డ్‌ ఆఫ్‌ ఇండియా (సెబీ)వద్ద దాఖలుచేసాయి. ప్రస్తుత ఆర్థిక మార్కెట్ల వాతావరణాలను పరిశీలిస్తే ఐపిఒ సెగ్మెంట్‌ మంచి పనితీరుతోఉంది. గతఏడాది 26కంపెనీలు మొత్తంగా రూ.26 వేల కోట్లు సమీకరిస్తే ఈ ఏడాది మూడు బీమా కంపెనీలనుంచే 20 వేల కోట్లు సమీకరించే లక్ష్యంతో ఉన్నాయి.
హెచ్‌డిఎఫ్‌సిస్టాండర్డ్‌ లైఫ్‌ ఐపిఒద్వారా రూ.7500 కోట్లు సమీకరించే లక్ష్యంతో ఉంది. ఇక ప్రభుత్వరంగంలోని న్యూఇండియా అస్యూరెన్స్‌ ఐపిఒద్వారా ప్రభు త్వం 9.6 కోట్ల వాటాలను విక్రయించాలనిచూస్తోంది. తాజాగా 2.4 కోట్ల వాటాలనుజారీచేస్తుంది. సెబివద్ద ఈనెల 89వ తేదీనే దరఖాస్తు దాఖలుచేసింది. ఈ ఆఫర్‌తో కంపెనీ రూ.6500 కోట్లు సమీకరిస్తుం ది. ఇక జిఐసి ఆర్‌ఇ ద్వారా 10.7 కోట్లు వాటాలను ప్రభుత్వ వాటా నుంచి వస్తున్నాయి. తాజాగా 1.7 కోట్లు వాటాలను విక్రయించాలని సెబీకి ఈనెల 7వ తేదీ దరఖాస్తుచేసింది. జిఐసిరే కంపెనీ ఐపిఒ న్యూ ఇండియా అస్యూరెన్స్‌ తరహాలోనే 6500 కోట్లు సమీకరించాలని లక్ష్యం నిర్దేశించుకుంది. మొత్తంగా రెండు బీమా సంస్థలు, మరొక రీఇన్సూరెన్స్‌కంపెనీ సంఘటితంగా రూ.20వేల కోట్లు ఐపిఒలద్వారా సమీకరిస్తున్నాయి.
గతనెలలోనే ఎస్‌బిఐ లైఫ్‌ కంపెనీ, ఐసిఐసిఐలాంబార్డ్‌జనరల్‌ బీమా కంపెనీ సెబీకి ఐపిఒ దరఖాస్తులు దాఖలుచేసాయి. గత ఏడాది ఐసిఐసిఐ ప్రుడెన్షియల్‌ లైఫ్‌ దేశంలోనే అతిపెద్ద జాబితా అయిన కంపెనీగా మారి మార్కెట్లనుంచి రూ.6000కోట్లు సవీ కరించింది. ఐపిఒరూటును ఎంచుకోవడంద్వారా కంపెనీలు తమ ఆర్థికలక్ష్యాలను సాధించగలుగుతున్నా యి. అంతేకాకుండా ఈక్విటీ మార్కెట్లలో తమ బ్రాండ్‌ నేమ్‌ పటిష్టంచేసుకుంటున్నాయి. ఐపిఒలకు అనుకూల మైన నియమనిబంధనలు, ఇన్వెస్టర్ల సాధారణ ఆసక్తి సెంటిమెంట్‌ దేశీయ ఐపిఒ మార్కెట్‌కుమంచి బలా న్నిచ్చింది. ఐపిఒలపరంగా సెబిమరిన్ని నియమ నిబం ధనలు తెచ్చింది. కంపెనీలు వాటాలు విక్రయించేందు కు ఎక్కువ ప్రోత్సాహంఇచ్చింది. అప్లికేషన్‌ సపోర్టెడ్‌బై బ్లాక్డ్‌ అమౌంట్‌ (ఆస్బా) విధానం అందరు ఇన్వెస్టర్లకు తప్పనిసరిచేసింది. రిటైల్‌ఇన్వెస్టర్లకు ఆస్బాను వర్తింప చేసింది. మార్కెట్‌నిపుణులు అంచనాలను చూస్తే ఇటీవలి ఐపిఒలు మంచి ప్రీమియం ధరలకు జారీఅయ్యాయని ప్రస్తుత మూడు కంపెనీ లు అదేస్థాయిలో నిధులు సమీకరించగలవన్న అభిప్రాయం వ్యక్తం చేసారు.